ไอพีโอหลุดเป้าปีหน้าหวังใหม่1.2แสนล้านบ.
&#8220;จรัมพร&#8221; ยอมรับเป้าไอพีโอปีนี้พลาดจากเป้า 1.2 แสนล้านบาท ทำได้เพียง 1 แสนล้านบาท เหตุหุ้นน้องใหม่ 2-3 ตัวเลื่อนเข้าตลาด นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยว่า เป้าหมายมูลค่าตลาดหลักทรัพย์ตามราคา (มาร์เก็ตแคป) ของหุ้นใหม่เข้าตลาดหลักทรัพย์ปีนี้ คาดว่าจะทำได้เพียง 1 แสนล้านบาท ต่ำกว่าเป้าหมายที่เคยวางไว้เมื่อต้นปี ที่ระดับ 1.2 แสนล้านบาท เนื่องจากมีหุ้น 23 บริษัท ทำเรื่องล่าช้ากว่ากำหนดเดิมทำให้เข้าตลาดหุ้นไม่ทันในปีนี้ เช่น บริษัท ซีเค พาวเวอร์ น่าจะเลื่อนไปไตรมาสแรกของปีหน้า ส่วนเป้าหมายปี 2556 คาดว่าจะสูงกว่าเป้าปีนี้ 1.2 แสนล้านบาท และยังวางแผนจะขยายฐานนักลงทุนเพิ่มขึ้น ทั้งในส่วนของนักลงทุนรายย่อย นักลงทุนสถาบันทั้งในและต่างประเทศ โดยการทำการตลาดร่วมกับบริษัทหลักทรัพย์ (บล.) และมีการไปนำเสนอข้อมูลต่อนักลงทุนต่างประเทศ (โรดโชว์) ที่ผ่านมา ตลาดหลักทรัพย์ได้ไปดูงานตลาดหุ้นของมาเลเซีย และออสเตรเลีย ซึ่งพบว่ามูลค่าการซื้อขายของนักลงทุนสถาบันในมาเลเซียมีการเติบโต 6% ต่อปี ทางตลาดหลักทรัพย์จะนำกลับมาศึกษาต่อว่าสาเหตุใดที่ทำให้นักลงทุนสถาบันในมาเลเซียมีการขยายต
22 ต.ค. 2555

“จรัมพร” ยอมรับเป้าไอพีโอปีนี้พลาดจากเป้า 1.2 แสนล้านบาท ทำได้เพียง 1 แสนล้านบาท เหตุหุ้นน้องใหม่ 2-3 ตัวเลื่อนเข้าตลาด นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยว่า เป้าหมายมูลค่าตลาดหลักทรัพย์ตามราคา (มาร์เก็ตแคป) ของหุ้นใหม่เข้าตลาดหลักทรัพย์ปีนี้ คาดว่าจะทำได้เพียง 1 แสนล้านบาท ต่ำกว่าเป้าหมายที่เคยวางไว้เมื่อต้นปี ที่ระดับ 1.2 แสนล้านบาท เนื่องจากมีหุ้น 23 บริษัท ทำเรื่องล่าช้ากว่ากำหนดเดิมทำให้เข้าตลาดหุ้นไม่ทันในปีนี้ เช่น บริษัท ซีเค พาวเวอร์ น่าจะเลื่อนไปไตรมาสแรกของปีหน้า ส่วนเป้าหมายปี 2556 คาดว่าจะสูงกว่าเป้าปีนี้ 1.2 แสนล้านบาท และยังวางแผนจะขยายฐานนักลงทุนเพิ่มขึ้น ทั้งในส่วนของนักลงทุนรายย่อย นักลงทุนสถาบันทั้งในและต่างประเทศ โดยการทำการตลาดร่วมกับบริษัทหลักทรัพย์ (บล.) และมีการไปนำเสนอข้อมูลต่อนักลงทุนต่างประเทศ (โรดโชว์) ที่ผ่านมา ตลาดหลักทรัพย์ได้ไปดูงานตลาดหุ้นของมาเลเซีย และออสเตรเลีย ซึ่งพบว่ามูลค่าการซื้อขายของนักลงทุนสถาบันในมาเลเซียมีการเติบโต 6% ต่อปี ทางตลาดหลักทรัพย์จะนำกลับมาศึกษาต่อว่าสาเหตุใดที่ทำให้นักลงทุนสถาบันในมาเลเซียมีการขยายตัวสูง ขณะเดียวกันยังพบว่าตลาดหุ้นมาเลเซียต้องการศึกษาถึงสาเหตุที่ทำให้ผู้ลงทุนรายย่อยของไทยมีการซื้อขายที่สูง ซึ่งเป็นสิ่งที่ตลาดหุ้นมาเลเซียให้ความสนใจทั้งนี้ ฝ่ายจัดการจะนำเสนอให้คณะกรรมการตลาดหลักทรัพย์พิจารณาในวันที่ 27 ต.ค.นี้